Contingut

# Creació d'un estil de pàgina basat en la pàgina actual

Podeu dissenyar una disposició de pàgina i a continuació crear un estil de pàgina que hi estigui basat.

Per exemple, podeu crear un estil de pàgina que mostri una capçalera determinada i un altre estil de pàgina que mostri un altre tipus de capçalera.

1. Obriu un document de text nou, trieu Visualitza ▸ Estils i, tot seguit, feu clic a la icona Estils de pàgina.

2. Feu clic a la icona Estils i seleccioneu Estil nou des de Selecció des del submenú.

3. Introduïu un nom per a la pàgina en el quadre Nom de l'estil i feu clic a D'acord.

4. Feu doble clic al nom que es mostra a la llista per a aplicar l'estil a la pàgina actual.

5. Trieu Insereix ▸ Capçalera i peu ▸ Capçalera i, a continuació, trieu el nou estil de pàgina de la llista.

6. Introduïu el text que vulgueu incloure a la capçalera. Col·loqueu el cursor en l'àrea de text principal, fora de la capçalera.

7. Trieu Insereix ▸ Més salts ▸ Salt manual.

8. A l'àrea Tipus seleccioneu Salt de pàgina i després seleccioneu «Estil de pàgina per defecte» des del quadre Estil.

9. Repetiu els passos del 2 al 6 per a crear un segon estil de pàgina personalitzat amb una altra capçalera.

Temes relacionats

Quant a les capçaleres i els peus

Definició de capçaleres i peus diferents

Inserció del nom i del número de capítol en una capçalera o en un peu

Formatació de capçaleres i peus

Plantilles i estils